google/wiki40b huggingface dataset:
Hornina

Hornina je rôznorodá anorganická prírodnina, zložená z jedného, alebo viacerých minerálov. Horniny tvoria najvrchnejšiu časť Zeme – zemskú kôru ale aj najvrchnejšiu časť zemského plášťa, obe tieto vrstvy vytvárajú litosféru – kamennú vrstvu. Vytvárajú samostatné súvislé celky zemského povrchu, ktoré sú predmetom výskumu rôznych odborov geológie. Horniny vo svojej stavbe zachovávajú známky procesov, ktoré ich formovali a tým umožňujú skúmať geologickú minulosť Zeme, ale aj iných planét. Zvetrávaním hornín pri vhodných podmienkach vzniká pôda. Kolobeh horninového materiálu v prírode sa nazýva horninový cyklus.
Vednou disciplínou, zaoberajúcou sa horninami je petrológia.

Vlastnosti hornín

Dôležitými vlastnosťami hornín je ich minerálne zloženie. Horniny väčšinou vytvárajú mechanickú zmes (jedného alebo viacerých druhov) minerálov. Tieto minerály tvoria samostatnú skupinu tzv. horninotvorných minerálov. Okrem nich sa v hornine nachádzajú aj vedľajšie minerály, ktoré sa v nej objavujú iba v malom množstve (pod 5 %) a akcesorické minerály, ktoré môžu byť tiež dôležité napriek tomu, že ich obsah sa pohybuje pod 1 %. Napriek tomu, že chemické zloženie hornín nemožno vyjadriť chemickým vzorcom, určenie obsahu jednotlivých prvkov môže dopomôcť pri ich klasifikácii. Chemické zloženie hornín skúma geochémia. Medzi ďalšie dôležité vlastnosti hornín patrí ich tvar, rozmery, orientácia a rozmery minerálov alebo iných častíc (napr. klastov), ktoré určujú dve veľmi významné vlastnosti: štruktúru (viditeľnú iba pod mikroskopom) a textúru (viditeľnú voľným okom).

Klasifikácia hornín

Horniny možno klasifikovať na základe rôznych kritérií, napr. na základe ich pevnosti (spevnené a nespevnené) alebo zloženia (monominerálne, polyminerálne).
Všeobecne najvhodnejším členením je klasifikácia na základe spôsobu vzniku. Horniny sa rozdeľujú tri základné typy podľa procesov, ktoré ich vytvorili: vyvreté, premenené a usadené horniny. Samostatným typom, ktorý sa radí medzi horniny, ale nespadá pod žiadnu z daných kategórií členenia sú meteority. Magmatické a metamorfované horniny tvoria okolo 90% objemu zemskej kôry. Zvyšných 10% tvoria usadené horniny, ktoré sa však nachádzajú iba na povrchu a tak tvoria až 75% zemského povrchu.
Kwajalein

Kwajalein je atol, ktorý je dnes súčasťou Marshallovych ostrovov. Tvorí ho 90 ostrovov. Najjužnejšií ostrov Kwajalein je zároveň najväčším (je tu letisko). Poloha atolu je približne 3 800 km juhozápadne od Honolulu.
Atol bol od prvej svetovej vojny až do druhej polovice druhej svetovej vojny pod japonskou správou ktoré ho, v rozpore s washingtonskou zmluvou, opevnila. V marci 1944 bol atol dobytý Američanmi a rozhodnutím Bezpečnostnej rady OSN zostal pod americkou správou. Počas studenej vojny slúžil ako pokusná strelnica americkej armády. Neboli však na ňom testovali jadrové zbrane, ako napríklad na atoloch Bikini a Eniwetok, aj keď pre takéto akcie poskytoval zázemie. Od 60. rokov 20. storočia je tu zriadená americká raketová strelnica Ronald Reagan Ballistic Missile Defense Test Site. Slúži najmä na testovanie medzikontinentálnych balistických rakiet a protiraketových systémov. Svoje zariadenia tu má aj NASA.
Atol Kwajalein je aj miestom vesmírneho výskumu. Súkromná spoločnosť SpaceX, od roku 2005 z kozmodrómu na ostrove Omelek vypúšťa svoju nosnú raketu Falcon 1. Iná spoločnosť z atolov od roku 2000 vynáša malé satelity pomocou rakety Pegasus XL, vypúšťané za letu z upraveného lietadla Lockheed L-1011.
Österreich Institut

Österreich Institut (často prekladané ako "Rakúsky inštitút") je zariadenie rakúskej zahraničnej politiky, pôsobiace popri veľvyslanectvách Rakúska, ktoré predstavuje Rakúsko ako nemecky hovoriacu krajinu a súčasť Európskej únie. Organizuje podujatia týkajúce sa Rakúska, ako aj súťaže pre účastníkov, učiteľov a žiakov. Rakúsky inštitút taktiež spolupracuje s Goethe Institutom, British Council a s Inštitútom Cervantes. Všetky Rakúske inštitúty sú centrá pre skúšky ÖSD - Rakúsky jazykový diplom z nemeckého jazyka. Tento certifikát je medzinárodne uznávaný.

Dejiny

Spoločnosť bola založená v roku 1997. Krátko potom boli dovtedajšie kurzy nemeckého jazyku v zahraničných zastupiteľských úradoch v Bratislave, Budapešťi, Krakove, Miláne a Varšave zhrnuté a novo zorganizované pod hlavičkou inštitútu.
Od roku 2008 existujú Rakúske inštitúty v mestách Belehrad, Brno, Bratislava, Budapesť, Krakov, Ľubľana, Rím, Varšava, Vroclav a licenčný partner v Istanbule. Centrála vo Viedni pripravuje materiály pre vyučovanie, ako sú časopis Österreich Spiegel, multimediálny portál Österreich Portal, zbierky materiálov pre odborné jazyky a didaktizácie filmov, ktoré sa používajú pri učení nemčiny.
Ročne sa v kurzoch na každej pobočke učí viac ako 10 000 účastníkov. V roku 2004 bol dosiahnutý doteraz najväčší počet 10 167 účastníkov. Rakúsky inštitút dostáva subvencie Rakúskej Republiky, no od roku 2002 sa financuje na 70 % sám.
Etoumbi

Etoumbi je mesto v provincii Couvette-Ouest v severozápadnej časti Konžskej republiky. Väčšina jeho obyvateľov sa živí lovom v miestnych lesoch.
V Etoumbi sa v poslednom čase vyskytli štyri epidémie nákazy vírusom Ebola, vedci sa domnievajú že sa tak stalo po konzumácii infikovaného opičieho mäsa alebo iných mŕtvych zvierat nájdených v lese. Pri epidémii v roku 2003 zahynulo takmer 120 ľudí. Epidémia v máji 2005 viedla k uzavretiu a karanténe mesta.
Síran železnatý

Síran železnatý (FeSO₄) je chemická zlúčenina, soľ kyseliny sírovej. Z vodného roztoku kryštalizuje ako heptahydrát - FeSO₄·7 H₂O, ktorý je známy pod názvom zelená skalica.
Échirolles

Poloha

Obec má rozlohu 7,86 km². Najvyšší bod je položený 395 m n. m. a najnižší bod 217 m n. m.

Obyvateľstvo

Počet obyvateľov obce je 35 657 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Crucheray

Poloha

Obec má rozlohu 25,43 km². Najvyšší bod je položený 132 m n. m. a najnižší bod 93 m n. m.

Obyvateľstvo

Počet obyvateľov obce je 412 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Lopušná (prítok Zázrivej)

Prameň

Tečie v Malej Fatre, pramení v podcelku Lúčanská Fatra, v časti Lúčanské Veterné hole, na severovýchodnom svahu Zázrivej (1 394,2 m n. m.) v nadmorskej výške približne 1 220 m n. m.

Opis toku

V pramennej oblasti tečie sprvu na severovýchod, oblúkom sa stáča východojuhovýchodným smerom a priberá pravostranný prítok zo severného svahu Prostredného grúňa (1 100,0 m n. m.). Na dolnom toku už pokračuje juhovýchodným smerom, preteká Lopušnou dolinou, podteká cestu vedúcu na Martinské hole a zľava priberá prítok z juhovýchodného svahu Krivej (1 140,6 m n. m.). Na juhozápadnom svahu vrchu Ráztoky (909,5 m n. m.), v blízkosti poľovníckej chaty, sa na katastrálnom území mesta Martin vlieva v nadmorskej výške cca 720 m n. m. do Zázrivej.
Les Bons Villers

Obyvateľstvo

Obec má približne 9 066 obyvateľov (2010).
Pavol Hrtus Jurina

Zo života

Pochádzal zo šiestich detí. Medzi rokmi 1939 – 1944 študoval na Filozofickej fakulte Slovenskej univerzity v Bratislave .

Jurinova jeseň

Na jeho počesť je pomenovaná celoslovenská literárna súťaž duchovnej tvorby – Jurinova jeseň.
Callas (obec)

Poloha

Obec má rozlohu 49,26 km². Najvyšší bod je položený 811 m n. m. a najnižší bod 60 m n. m.

Obyvateľstvo

Počet obyvateľov obce je 1 823 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Anglars-Saint-Félix

Poloha

Obec má rozlohu 22,22 km². Najvyšší bod je položený 615 m n. m. a najnižší bod 446 m n. m.

Obyvateľstvo

Počet obyvateľov obce je 671 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Les Essarts-le-Vicomte

Poloha

Obec má rozlohu 11,29 km². Najvyšší bod je položený 202 m n. m. a najnižší bod 167 m n. m.

Obyvateľstvo

Počet obyvateľov obce je 140 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Drienovská Nová Ves

Vodné toky

Obcou preteká Novoveský potok, ktorý pramení v bukovom lese pod Nižnou Ščerbovou horou v nadmorskej výške 370m. Na podrobnejších mapách je aj pod menom Bučinový jarok. Potok tečie západo-východným smerom a vlieva sa do Torysy. Bučinový jarok má dva pravostranné prítoky a je 3-3,5 km dlhý. Na potoku sa nachádzajú dve protikalové hrádze, z ktorých jedna (horná) je súčasne (r. 2007) upravená na odkaľovaciu vodnú nádrž. V dolnej tretine toku bola vybudovaná regulácia, ktorá pár metrov pred vliatím sa potoka do Torysy je zakončená trojmetrovým vodopádom. V hornej tretine je popri toku niekoľko prameňov, z ktorých jeden je zachytený, využívaný a cenený pre čistotu vody.
Východne od obce, asi 200 m od zástavby, tečie rieka Torysa. Rieku od zastavaného územia obce okrem polí oddeľuje aj diaľnica. K brehom Torysy sa dá dostať cez diaľničný nadjazd. V rokoch 2004 a 2006 najnižšie položené stavby v obci zaplavila storočná povodňová vlna.
Na opačnom konci chotára obce je horný začiatok strmých svahov Doliny Svinky ozvučenej hučiacou vodou rovnomennej rieky.

Doprava

V obci leží autobusová (pri hlavnej ceste) aj železničná (na východ od autobusovej) zastávka, vlaky a autobusy premávajú pravidelne priemerne každú až každé dve hodiny.

Dôležité firmy

V dedine leží sklad minerálnych vôd, asi 200 metrov na juhovýchod od železničnej zastávky. V časti Tekeryš je firma Jašim s.r.o., ktorá sa zaoberá prevážne stavebníctvom. Tiež je v obci Veterinár MVDr. Breloš, ktorý vykonáva aj operácie zvierat. Ambulancia je veľmi dobre vybavená.

Školstvo

V obci sa nachádza základná škola od 1. po 4. ročník navštevovaná aj rómskymi a mentálne zaostalými deťmi, ktorým pedagógovia pomáhajú pri vyučovaní. Základná škola má aj nultý ročník, kde pracujú s deťmi, ktoré by inak prišli do školy bez absolvovania predškolskej prípravy. Základná škola je veľmi dobre vybavená didaktickými pomôckami. V obci je aj  materská škola.
Moment zotrvačnosti

Moment zotrvačnosti telesa je fyzikálna veličina, ktorá vystupuje pri skúmaní jeho otáčavého pohybu. Je mierou náročnosti uvedenia telesa do otáčavého pohybu vzhľadom na os rotácie. Označujeme ju väčšinou  (v staršej literatúre to je väčšinou ), jednotkou v SI je . Moment zotrvačnosti závisí od tvaru a hmotnosti telesa, ale aj od osi otáčania, ktorú si zvolíme.

Súvis medzi posuvným a otáčavým pohybom

Zjednodušene sa dá povedať, že moment zotrvačnosti vystupuje vo vzťahoch pre otáčavý pohyb tam, kde vo vzťahoch pre posuvný pohyb vystupuje hmotnosť. Takže popri kinetickej energii posuvného pohybu  je kinetická energia rotačného pohybu  ( je uhlová rýchlosť otáčavého pohybu, ktorá nahradila rýchlosť posuvného pohybu ). Podobne popri hybnosti posuvného pohybu  sa stretávame s momentom hybnosti telesa konajúceho otáčavý pohyb, ktorý sa vypočíta vzťahom . V neposlednom rade namiesto Newtonovho zákona pre posuvný pohyb  máme pre otáčavý pohyb tzv. druhú vetu impulzovú, podľa ktorej  ( je moment pôsobiacej sily,  je uhlové zrýchlenie telesa).
EnergieVerbund Arena

Objekt

Takmer 500 000 ľudí za sezónu navštívi objekt. Okrem ľadovej plochy, ktorá je stredobodom objektu, zahŕňa objekt aj budovu s reštauráciou a kanceláriami, tréningovú halu s výmerou 1 600 m² a kapacitou 120 divákov, hala pre loptové hry s kapacitou 350 divákov a rýchlokorčuliarsku dráhu s výmerou 3 600 m². Súčasťou objektu sú aj garáže a dielne s plochou 1 400 m². Rozpočet výstavby bol 23,7 miliárd €, ktorý bol financovaný spolkovou republikou Sasko a vlastnými zdrojmi mesta Drážďany.
Feuillade

Poloha

Obec má rozlohu 21,83 km². Najvyšší bod je položený 201 m n. m. a najnižší bod 102 m n. m.

Obyvateľstvo

Počet obyvateľov obce je 301 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Fred Wallace Haise

Mladosť a výcvik

V októbri 1952 nastúpil ako námorný letecký kadet v Pesacole na Floride. V roku 1959 získal diplom leteckého inžiniera na univerzite v Oklahome. Potom nastúpil v NASA ako testovací pilot ich výskumného leteckého strediska v Edwardse a v období 1959-1963 tiež v Clevelande, štát Ohio. V tom čase publikoval množstvo odborných prác. V americkom vojenskom letectve bol v rokoch 1961-1962 na základni Mansfield v Ohiu. Potom pôsobil ako pilot 185 leteckej eskadry oklahomskej Národnej gardy. Pred letom do vesmíru mal nalietaných 6700 hodín. Od 4. apríla 1966 bol registrovaný v stredisku kozmonautov.

Po lete

V roku 1970 mu michiganská univerzita udelila čestný doktorát. Po niekoľkých mesiacoch bol vymenovaný za veliteľa záložnej posádky lode Apollo 16 a začal sa zácvikom na programu letov raketoplánov. Do žiadnej z posádok sa však nedostal a v roku 1979 od NASA odišiel. V roku 1993 bol zamestnaný v Grumman Corp., Technical Services Div., Titusville.
Kryoterapia

Liečba chladom

Poznatky o pozitívnom vplyve tepla na organizmus človeka sú známe už od čias starovekých Grékov. Mnohé výskumy poukazujú na liečebné, preventívne, ale aj regeneračné účinky chladu. Už starí Egypťania využívali chlad na liečebné účely, neskôr Hippokrates písal o jeho analgetickom účinku. Počas napoleonských vojen sa obklady z ľadu a snehu využívali na znecitlivenie končatín pri amputáciách. Začiatkom 20. storočia zaznamenala veľký pokrok kryobiológia, ktorá sa zaoberá bunkovými zmenami pri extrémne nízkych teplotách. Práve tieto výskumy boli základom pre vznik kryoterapie. 
Kryoterapia je metóda založená na princípe pôsobenia nízkej teploty (-100 °C a viac) krátky čas (2 – 3 minúty). Prvým novodobým priekopníkom tejto technológie pre lekárske a komerčné účely bol Japonec Toshiro Yamauchi, ktorý sa podieľal aj na skonštruovaní prvej kryokomory, dokončenej v roku 1978. V posledných rokoch sa na zdokonaľovaní tejto metódy podieľajú poľskí odborníci.

Priebeh

Pri vstupe do kryokomory je predpísaný odev (maska na dýchanie, rukavice, čelenka, šortky, ponožky, dreváky, tričko u žien) a nevyhnutné je lekárske vyšetrenie. Vstup sa neodporúča tehotným ženám a ľudom s chudokrvnosťou, epilepsiou, ischemickou chorobou srdca, klaustrofóbiou, nestabilným krvným tlakom a pod. Po krátkej adaptácii v predsieni s teplotou –60 °C, sa prechádza do hlavnej komory s teplotou okolo –130 °C na cca dve až tri minúty. Po uplynutí času v hlavnej komore sa klient presunie späť do predsiene a následne do tzv. aeróbnej miestnosti, kde sú rôzne prístroje (bežecké pásy, stepery, stacionárne bicykle a pod.), kde cvičí 10 až 15 minút. Denne je možné absolvovať maximálne dva vstupy, výnimočne tri, aj to len u vrcholových športovcov.
Na základe doterajších poznatkov je možné konštatovať, že kryoterapia zohráva v procese regenerácie organizmu a v liečbe poúrazových stavov pohybového aparátu výraznú úlohu, a vo vrcholovom športe sa stáva jeho neoddeliteľnou súčasťou.
Sociálna práca

Sociálna práca je v užšom slova zmysle priamy, zámerný a pripravený kontakt sociálneho pracovníka a klienta s cieľom stanoviť sociálnu diagnózu a realizáciu sociálnej terapie.
V širšom slova zmysle zahŕňa tiež sociálne technické opatrenia (poskytnutie služieb a dávok sociálnej starostlivosti), účelné a odborné využívanie odborných nálezov, posudkov, rozhodnutí a spoluprácu s inými odborníkmi v oblasti starostlivosti o človeka.

Štúdium

Na Slovensku štúdium sociálnej práce ponúkajú tieto vysoké školy: Katolícka univerzita v Ružomberku, Prešovská univerzita v Prešove, Slovenská zdravotnícka univerzita v Bratislave, Trnavská univerzita v Trnave, Univerzita Komenského v Bratislave, Univerzita Konštantína Filozofa v Nitre, Univerzita Mateja Bela v Banskej Bystrici, Univerzita Pavla Jozefa Šafárika v Košiciach, Vysoká škola Danubius a Vysoká škola zdravotníctva a sociálnej práce sv. Alžbety v Bratislave.
Bacouel-sur-Selle

Poloha

Obec má rozlohu 6,24 km². Najvyšší bod je položený 121 m n. m. a najnižší bod 36 m n. m.

Obyvateľstvo

Počet obyvateľov obce je 488 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Lomnické sedlo

Názov

Názov sedla vyplýva z polohy v skupine Lomnického štítu. Rozložitosť sedla vyjadruje aj poľské pomenovanie.

Dostupnosť

Sedlo je vyhľadávané najmä turistami a lyžiarmi. Ľahkú dostupnosť umožňuje nielen horský chodník, ale aj sedačková lanovka zo Skalnatého plesa, ktorá ústi tesne pod sedlom. Ľahšie prístupné sa stalo po roku 1938, kedy uviedli do prevádzky visutú lanovku na Skalnaté pleso. Chodník do sedla vybudovali robotníci, ktorí vynášali materiál na stavbu visutej lanovky na Lomnický štít, ktorú uviedli do prevádzky v roku 1940.

Lyžiarske preteky

Lomnické sedlo bolo od vtedy vyhľadávaným lyžiarskym terénom. Poskytovalo najmä v druhej polovici zimy výborné podmienky, ktoré lyžiari využívajú aj dnes. Jeho prednosťou je, že pri dostatku snehu sa tu dá lyžovať až do jarných mesiacov. V roku 1959 tu vybudovali prvý lyžiarky vlek, ktorý viedol na Lomnický hrebeň. Medzinárodná lyžiarska komisia FIS v tomto období schválila mužské a ženské trate pre všetky lyžiarske disciplíny. V Lomnickom sedle sa v roku 1956 uskutočnila 2. Veľká cena Slovenska, medzinárodné lyžiarske preteky, na ktorých sa zúčastnili zjazdári z Francúzska, Poľska, Rakúska a  Československa. Vtedy ešte nebol v prevádzke lyžiarsky vlek, ale už bola postavená ženská lyžiarska zjazdovka zo Skalnatého plesa na Štart. V slalome žien vtedy zvíťazila československá zjazdárka Justína Šolcová, v obrovskom slalome poľská pretekárka Barbara Grocholská, v zjazde žien Milka Richvalská (CS). V mužských disciplínach špeciálny a obrovský slalom a zjazd vyhral rakúsky lyžiar Ernst Oberaigner. Zjazdové preteky sa tu uskutočnili aj v nasledujúcich rokoch.

Lavíny

Zakrátko sa však zistilo, že Lomnické sedlo i Lomnický hrebeň sa stávajú, v extrémnom počasí, nebezpečným lavinóznym terénom. Počas mnohých rokov sa tu nestalo žiadne lavínové nešťastie. Až v decembri 1955 pri minimálnom stave snehu spadla z Lomnického hrebeňa lavína, v ktorej zahynuli štyria lyžiari. O rok neskoršie, keď už bol v prevádzke lyžiarky vlek, pri podobnej situácii z toho istého miesta spadla lavína a strhla dvoch zamestnancov lyžiarskeho výťahu. Našťastie obaja vyviazli z lavíny bez vážnejšieho zranenia. Preto sa kompetentné orgány rozhodli postaviť pod Lomnickým hrebeňom drevené lavínové zábrany. V roku 1961 za začalo s ich výstavbou, poslednú postavili v roku 1964.  Bolo postavených sedem zábran. Aj napriek tomu malé lavíny z hrebeňa padali. V roku 1972 sa začalo s ich prebudovaním na kovové. Stavba bola dokončená v roku 1978, kedy bol vybudovaný aj nový sedačkový výťah na Lomnické sedlo. Po roku 1989 a najmä po roku 2010 bolo lyžiarske stredisko zmodernizované. Z Lomnického sedla vedie šesť a pol kilometrová zjazdovka do Tatranskej Lomnice.

Turistika

Tatranskou magistrálou z Hrebienka po  červenej alebo z Tatranskej Lomnice po  zelenej značke na Skalnaté pleso a ďalej do sedla. Výstup na Lomnický štít je povolený iba s horským vodcom. Pohodlnejšia cesta je lanovkou z Tatranskej Lomnice.
Igor Graus

Životopis

Základnú školu navštevoval v Paríži (1966-1968) a v Banskej Bystrici (1968-1975), študoval na gymnáziu v Banskej Bystrici (1975-1979) a v roku 1979-1984 na Pedagogickej fak. v Banskej Bystrici (história - slovenský jazyk). Je držiteľom akademického titulu PhDr. (Filozofická fakulta Univerzity Komenského v Bratislave). V roku 1985- 1988 pracoval v Stredoslovenskom múzeu v Banskej Bystrici ako historik. Od roku 1988 pôsobil v Štátnom okresnom archíve v Banskej Bystrici ako archivár, zástupca riaditeľa a od roku 1992 ako riaditeľ. V súčasnosti je riaditeľom banskobystrickej pobočky Štátneho archívu v Banskej Bystrici. Publikuje vedecké štúdie z oblasti faleristiky, heraldiky, regionálnej histórie, múzejníctva, dejín rytierskych rádov, pomocných vied historických v odborných zborníkoch a časopisoch (Historický časopis.Slovenská archivistika, Vojenská história a i. Je zakladateľom vedeckej faleristiky na Slovensku, členom Slovenskej numizmatickej spoločnosti (1985), Spoločnosti slovenských archivárov (1992), Slovenskej genealogicko-heraldickej spoločnosti (1991), Heraldickej komisie Min. vnútra SR (1996), Heraldického kolégia, Slovenskej historickej spoločnosti (1979), Rady pre vojenskú symboliku Ministerstva obrany SR a i. Je prvým podpredsedom Slovenskej historickej spoločnosti pri Slovenskej akadémii vied a členom redakčnej rady časopisu História - revue o dejinách spoločnosti.
Oplachtenie

Priečne oplachtenie

Pri priečnom oplachtení sú plachty zavesené kolmo na pozdĺžnu os lode. Výhodou takéhoto oplachtenia je veľká plocha plachiet a dobrá stabilita pri plavbe po vetre. Nevýhodou je nemožnosť plavby na predobočný vietor.
Označovanie rahnových plachiet a prídavných závetroviek

Pozdĺžne oplachtenie

Pri pozdĺžnom oplachtení sú plachty zavesené rovnobežne z pozdĺžnou osou lode. Takéto oplachtenie umožňuje plavbu na predobočný vietor alebo ostro proti vetru.

Stehové plachty

Stehové plachty sa nepripevňujú na sťažeň a/alebo rahná, ale priamo na stehy, ktoré udržujú sťažeň vo zvislej polohe.
Thiétreville

Poloha

Obec má rozlohu 5,33 km². Najvyšší bod je položený 129 m n. m. a najnižší bod 62 m n. m.

Obyvateľstvo

Počet obyvateľov obce je 355 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Puylaroque

Poloha

Obec má rozlohu 35,87 km². Najvyšší bod je položený 320 m n. m. a najnižší bod 149 m n. m.

Obyvateľstvo

Počet obyvateľov obce je 671 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Mo-kao kchu

Dejiny

Podľa miestnej tradície mal v roku 366 jeden z miestnych mníchov víziu tisícov buddhov, čím inšpiroval k začatiu hĺbenia jaskýň. Počet jaskýň sa vyšplhal na viac než jeden tisíc. Slúžili mníchom ako ubytovacie i meditačné miestnosti. Pretože ležali na jednej z rušných križovatiek hodvábnej cesty, prúdili sem davy pútnikov i obchodníkov. Počet obyvateľov jaskýň čoskoro natoľko vzrástol, že sa na dlhú dobu stali jedným z najdôležitejších buddhistických centier. Vzniklo tu ohromné množstvo najrôznejších textov, ktoré však boli už na začiatku 11. storočia zamurované a znovuobjavené až v roku 1900 taoistickým mnichom menom Wang Jüan-lu. Dôvodom zapečatenia jaskyní a opustenia miesta bola hrozba, ktorú predstavovali muslimskí a tibetskí nájazdníci.
Pútnici i mnísi, ktorí tu v dávnych dobách žili, kreslili po stenách maľby, ktoré slúžili ako k prostému ozdobeniu stien, tak mali i určitú funkciu pri vyvolávaní vizuálnych predstáv pri meditáciách, ktorých vrcholom malo byť prebudenie. Nástenné maľby tu pokrývajú plochu až 42 000 m². Verejnosti sa stali jaskyne spoločne s maľbami prístupné až v roku 1949, teda takmer pol storočia po ich znovuobjavení a dnes je vysoko navštevovaným miestom pútnikov i turistov z celého sveta.
K najvýznamnejším objavom v jaskyniach patrí kópia Diamantovej sútry z roku 868. Jedná sa o najstaršiu dochovanú ručne tlačenú knihu na svete. Kniha bola vytlačená pomocou drevených matríc, ktorých autorom je Wang Ťie.
Gipcy

Poloha

Gipcy má rozlohu 27,57 km². Najvyšší bod je položený 433 m n. m. a najnižší bod 244 m n. m.

Obyvateľstvo

Gipcy má 216 obyvateľov (2009).
Graf vývoja obyvateľstva:
Zdroje: INSEE
Watermael-Boitsfort

Obyvateľstvo

Watermael-Boitsfort má približne 24 260 obyvateľov (2010).
Ivan Andrijovič Stavrovský

Životopis

Študoval na gymnáziu, filozofiu a teológiu na teologickom lýceu v Užhorode. Od roku 1849 gréckokatolícky kňaz v Sulíne. Rusínsky národný a osvetový pracovník na súčasnom východnom Slovensku. Už počas štúdií sa zaoberal pedagogikou, napísal prvú rusínsku učebnicu pedagogiky na Podkarpatskej Rusi a súčasnom východnom Slovensku. Podporoval rozvoj rusínskeho ľudového školstva, zástanca rovnoprávneho postavenia národov a národností.
Radinghem

Poloha

Obec má rozlohu 4,93 km². Najvyšší bod je položený 171 m n. m. a najnižší bod 79 m n. m.

Obyvateľstvo

Počet obyvateľov obce je 293 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Meylan

Poloha

Obec má rozlohu 12,32 km². Najvyšší bod je položený 1 313 m n. m. a najnižší bod 206 m n. m.

Obyvateľstvo

Počet obyvateľov obce je 17 380 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Englancourt

Poloha

Obec má rozlohu 7,97 km². Najvyšší bod je položený 207 m n. m. a najnižší bod 111 m n. m.

Obyvateľstvo

Počet obyvateľov obce je 111 (2009).
Nasledujúci graf zobrazuje vývoj počtu obyvateľov v obci.
Zdroje: INSEE